1996R0847 — ET — 01.01.2010 — 001.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:









▼B

NÕUKOGU MÄÄRUS (EÜ) nr 847/96,

6. mai 1996,

millega kehtestatakse lubatud kogupüükide (TAC) ja kvootide haldamise täiendavad tingimused ühest aastast teise ülekandmisel







EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 43, võttes arvesse komisjoni ettepanekut, ( 1 ) võttes arvesse Euroopa Parlamendi arvamust ( 2 ) ning arvestades, et: ning arvestades, et: lisaks nõukogu 20. detsembri 1992. aasta määruse (EMÜ) nr 3760/92 (millega luuakse ühenduse kalanduse ja akvakultuuri süsteem) ( 3 ) artikli 4 lõikes 2 loetletud sätetele on vaja kehtestada kalavarude kasutamise edasised tingimused, mis parandaksid praegust korda, muutes lubatud kogupüükide (TAC) ja kvootide haldamise ühest aastast teise ülekandmisel paindlikuks ja olles teatavates piirides kooskõlas kalavarude kaitse poliitikaga; vastavalt määruse (EMÜ) nr 3760/92 artiklile 8 peab nõukogu kehtestama liikmesriikidele jaotatavad kalapüügivõimalused ja määrama nende püügivõimaluste ühest aastast järgmisse aastasse ülekandmise tingimused; tuleb määratleda kalavarud, mille suhtes kohaldatakse preventiivseid TACe ja analüütilisi TACe; käesoleva määruse kohaldamisel tuleb määratleda lossitava kala lubatud kogused; mõningatel tingimustel võib aasta jooksul teatavate kalavarude preventiivseid TACe ja kvoote nende suurendamiseks läbi vaadata, kahjustamata seejuures olulisel määral mereressursside ratsionaalse ja vastutustundliku kasutamise põhimõtet; liikmesriike on vaja ergutada, et nad osa kalavarude kvootidest, mille suhtes kohaldatakse analüütilisi TACe, kannaksid teatavas mahus ühest aastast teise; muid kalavarusid, mille suhtes kohaldatakse kas analüütilisi või preventiivseid TACe, võib käsitleda nende kasutamise seisukohalt niisuguses olukorras olevaina, kus igasugune TACi suurendamine ei ole soovitav; kvootide ületamine peaks olema karistatav; seda võimaldaks kvoodi ületamises süüdi oleva liikmesriigi järgmise aasta kvoodi vastav vähendamine; vastavalt nõukogu 12. oktoobri 1993. aasta määruse (EMÜ) nr 2847/93 (millega luuakse ühise kalanduspoliitika suhtes rakendatav kontrollisüsteem) ( 4 ) artiklile 23 peab nõukogu vastu võtma eeskirjad, mille alusel komisjon võib kvootide ületamise korral kvoote vähendada, arvestades kvootide ületamise määra, eelmisel aastal esinenud kvootide ületamise juhtumeid ja kõnealuste kalavarude bioloogilist seisundit, ON VASTU VÕTNUD KÄESOLEVA MÄÄRUSE:







Artikkel 1

1. Preventiivseid TACe kohaldatakse kalavarude suhtes, mille kohta ei ole teaduslikult põhjendatud kalapüügivõimaluste hinnangut eelkõige selle aasta osas, mille kohta TACid peavad olema kinnitatud; muudel juhtudel kohaldatakse analüütilisi TACe.

2. Käesoleva määruse kohaldamisel kehtestatakse teatava liikmesriigi lossitava kala lubatud kogused kvootide alusel, mille nõukogu on määranud vastavalt määruse (EMÜ) nr 3760/92 artikli 8 lõikele 4, muudetud:

— määruse (EMÜ) nr 3760/92 artikli 9 alusel toimunud kirjadevahetusega,

— määruse (EMÜ) nr 2847/93 artikli 21 lõikes 4 ette nähtud hüvitistega,

— käesoleva määruse artikli 4 lõike 2 alusel peatatud kogustega, ja

— käesoleva määruse artikliga 5 ette nähtud vähendamise kaudu.

Artikkel 2

Kinnitades TACe vastavalt määruse (EMÜ) nr 3760/92 artiklile 8, otsustab nõukogu:

— kalavarude kohta saadaolevate teaduslike soovituste põhjal, missuguste kalavarude suhtes kohaldatakse preventiivseid TACe ja missuguste suhtes analüütilisi TACe,

— kalavarude bioloogilise seisundi ja kolmandate riikidega sõlmitud lepete põhjal, missuguste kalavarude suhtes ei kohaldata artiklit 3 või 4,

— kalavarude bioloogilise seisundi põhjal, missuguste kalavarude suhtes kohaldatakse artikli 5 lõikes 2 ette nähtud vähendamisi.

Artikkel 3

1. Kui üle 75 % preventiivsest TACist on ära kasutatud enne selle kehtivuse aasta 31. oktoobrit, võib liikmesriik, kellel on niisuguste kalavarude kvoot, mille suhtes kohaldatakse kõnealust TACi, nõuda selle TACi suurendamist. Nimetatud nõue koos asjakohaste, seda toetavate bioloogiliste andmetega ja märkega läbivaatamise ulatuse kohta saadetakse komisjonile. Komisjon uurib 20 tööpäeva jooksul kõiki nõude osi, et esitada nõukogule ettepanek TACe ja kvoote kinnitava määruse muutmiseks, kui see on õigustatud. Liikmesriigile teatatakse uurimise tulemustest.

2. Liikmesriikide saagid võivad ületada lubatud lossitavaid koguseid kuni 5 %. Artiklis 5 ette nähtud vähenduste suhtes käsitletakse niisuguseid saake siiski lubatud lossitavaid koguseid ületavate kogustena.

3. Kui üle 75 % preventiivsest TACist on ära kasutatud enne selle kehtivuse aasta 31. oktoobrit, võib liikmesriik, kellele on eraldatud niisuguste kalavarude kvoot, taotleda komisjonilt luba samasse kalavarusse kuuluvate lisakoguste maaletoimetamiseks, näidates taotletava täiendava koguse suuruse, kusjuures see kogus ei tohi ületada kõnealust kvooti rohkem kui 10 %. Komisjon teeb niisuguse nõude kohta otsuse 20 tööpäeva jooksul määruse (EMÜ) nr 2847/93 artiklis 36 sätestatud korras. Käesoleva määruse artiklis 5 ette nähtud vähenduste kohaldamisel käsitletakse nimetatud korra kohaselt antud täiendavaid koguseid siiski lubatud lossitavaid koguseid ületavate kogustena.

Artikkel 4

1. Artikli 3 lõikeid 2 ja 3 kohaldatakse kalavarude suhtes, mille suhtes kohaldatakse analüütilist TACi.

2. Nende kalavarude osas, mille suhtes kohaldatakse analüütilist TACi, välja arvatud artikli 5 lõikes 2 nimetatud, võib liikmesriik, kellele on eraldatud niisugune kvoot, paluda komisjonilt enne selle kvoodi kohaldamise aasta 31. oktoobrit peatada maksimaalselt 10 % kvoodist ja kanda see üle järgmisse aastasse.

Komisjon lisab määruse (EMÜ) nr 2847/93 artiklis 36 sätestatud korras kõnealusele kvoodile peatatud koguse.

▼M1 —————

▼B

Artikkel 6

Käesolev määrus jõustub 1. jaanuaril 1997.

Artiklit 5 kohaldatakse alates 1. jaanuarist 1998.

Käesolev määrus on tervikuna siduv ja vahetult kohaldatav kõikides liikmesriikides.